**NOTĂ INFORMATIVĂ**

**la proiectul hotărârii Guvernului cu privire la modificarea unor**

**Hotărâri ale Guvernului**

|  |
| --- |
|  |
| 1. **Denumirea autorului și, după caz, a participanților la elaborarea proiectului**
 |
|  Prezentul proiect de hotărâre este elaborat de Ministerul Finanțelor al Republicii Moldova. |
| 1. **Condițiile ce au impus elaborarea proiectului de act normativ și finalitățile urmărite**
 |
| Prin Legea nr.60 din 23 aprilie 2020 privind instituirea unor măsuri de susținere a activității de întreprinzător și modificarea unor acte normative, în Codul fiscal, în Legea nr. 1585/1998 cu privire la asigurarea obligatorie de asistență medicală și în Legea nr. 489/1999 privind sistemul public de asigurări sociale au fost operate un șir de modificări și completări. Prin acestea au fost vizate norme ce reglementează modalitatea de calculul a contribuțiilor de asigurări sociale de stat obligatorii și a primelor de asigurare obligatorie de asistență medicală.Aspecte privind aplicarea prevederilor ce au suferit modificări și completări sunt reglementate de:- Regulamentul cu privire la determinarea obligațiilor fiscale aferente impozitului pe venitul persoanelor juridice și persoanelor fizice care practică activitate de întreprinzător (aprobat prin HG nr.693 din 11.07.2019 (anexa nr.1));- Regulament cu privire la determinarea obligațiilor fiscale aferente impozitului pe venitul persoanelor fizice rezidente cetățeni ai Republicii Moldova (aprobat prin HG nr.693 din 11.07.2019 (anexa nr.2));- Regulamentul cu privire la reținerea impozitului pe venit din salariu și din alte plăți efectuate de către angajator în folosul angajatului, precum și din plățile achitate în folosul persoanelor fizice care nu practică activitate de întreprinzător pentru serviciile prestate și/sau efectuarea de lucrări (aprobat prin HG nr.697 din 22.08.2014).Astfel, scopul proiectului este de a aduce în concordanță prevederile Regulamentelor menționate supra prin prisma modificările operate prin Legea nr. 60 din 23 aprilie 2020 privind instituirea unor măsuri de susținere a activității de întreprinzător și modificarea unor acte normative. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Prezentul proiect de lege nu transpune legislația Uniunii Europene. |
| 1. **Principalele prevederi ale proiectului şi evidenţierea elementelor noi**
 |
| Modificările legislative adoptate prin Legea nr.60 din 23 aprilie 2020 privind instituirea unor măsuri de susținere a activității de întreprinzător și modificarea unor acte normative aduc schimbări în repartizarea poverii fiscale între angajator și angajat prin comasarea contribuțiilor de asigurări sociale de stat obligatorii la nivel de angajator și a primelor de asigurare obligatorie de asistență medicală la nivel de angajat. Astfel, se impune abrogarea normelor ce vizează dreptul la deducere a primelor de asigurare obligatorie de asistență medicală din impozitul pe venitul persoanelor juridice și persoanelor fizice ce practică activitate de întreprinzător, în condițiile în care acestea au devenit obligație fiscală a angajatului. În același sens, se propune ca la stabilirea bazei impozabile a impozitului pe venitul persoanelor fizice cetățeni ai Republicii Moldova să nu fie luate în considerare contribuțiile individuale de asigurări sociale de stat obligatorii, întrucât obligația de plată a acestora revine angajatorului.De asemenea, prin proiectul propus, se exclud prevederi ce se referă la deducerea cheltuielilor de investiții, în contextul abrogării art.36 alin.(4) din Codul fiscal.  |
| 1. **Fundamentarea economico-financiară**
 |
| Proiectul nu va necesita cheltuieli financiare și alocarea mijloacelor financiare din Bugetul Public Național. |
| 1. **Modul de încorporare a actului în cadrul normativ în vigoare**
 |
| În scopul implementării prevederilor în cauză, nu urmează a fi modificate, abrogate sau adoptate alte acte normative. |
| 1. **Avizarea și consultarea publică a proiectului**
 |
| Proiectul urmează a fi avizat de către Ministerul Economiei și Infrastructurii, Confederația Națională a Patronatului, precum și supus expertizei juridice de către Ministerul Justiției, și expertizei anticorupție de către Centrului Național Anticorupție. |
| 1. **Constatările expertizei anticorupție**
 |
| Informația privind rezultatele expertizei anticorupție urmează a fi inclusă în sinteza obiecțiilor și propunerilor/recomandărilor la proiectul de hotărâre. |
| 1. **Constatările expertizei de compatibilitate**
 |
| Proiectul de hotărâre nu conține norme privind armonizarea legislației naționale cu legislația Uniunii Europene. |
| 1. **Constatările expertizei juridice**
 |
| Informația referitoare la respectarea normelor de tehnică legislativă a fost inclusă în sinteza obiecțiilor și propunerilor/recomandărilor la proiectul de hotărâre. |

 **Viceprim-ministru,**

**Ministru al Finanțelor Serghei PUȘCUȚA**